Färeştä

Färeştälärneñ iñ böyekläre:

 Cäbrail. Allahnıñ ämer wä tıyuların päyğämbärlärgä citkerüçe, Allah belän päyğämbär arasındağı ilçe. 
 Mikail. Tabiğät eşläre belän idärä itüçe färeştä. Yañğır, qar, cil häm tabiğättäge rıyzıq eşläre belän wazıyfalı färeştä.
 Ğazrail. Can aluçı färeştä. Allahnıñ ämere belän äcäle citkän keşelärneñ ruxın (canın) aluçı.
 İsrafil. Qiämät könen keşelärgä belgertäçäk färeştä. Sur isemle ber qoralğa örep, dönya tormışınıñ betkänen häm qiämät köneneñ başlanğanın belgertüçe.
 Kiramäk Qätibän färeştäläre. Keşelärneñ gönah–sawapların yazıp baruçı färeştälär. Alar keşelärneñ uñ häm sul cilkälärendä bulalar. Uñ yaqtağısı – sawaplarnı, sul yaqtağısı – gönahlarnı yazıp bara. 
 Mönkär wä Näkir färeştäläre. Wafat bulıp, qäbergä kümelgän keşedän: «Rabbıñ kem? Päyğämbäreñ kem? Dineñ nindi?» dip sorarlar. Bu färeştälärgä «söyäl färeştäläre» dä dielä. Dinebezneñ ämerläre buyınça möselman bulıp yäşägän keşelär, bu sorawlarğa cawap birep, qäber ğazabınnan qotılırlar. 
 Xafaza färeştäläre. Keşelärne törle qaza wä bälalärdän saqlağan färeştälär. 

Төркем:Дин